KAKS OTTI
Eesti tants lasterühmale
Tantsu on loonud Maido Saar 1996. aastal Tallinnas, kirjeldanud Heino Aassalu
1997. aasta oktoobris Tallinnas.
Muusika - A. Oit, sõnad - D. Normet.
Tantsu aluseks on tuntud lastelaul "Kaks Otti". Väikesed tantsulapsed kehastuvad "karuottideks" – jäljendavad mesikäpa kohmakat kõnnakut ja tegutsemisi. Tantsus leidub ka improvisatsioonilisi lõike (vt. kirjeldust). Lapsed võivad vabalt fantaseerida.

PÕHISAMMUD
Taktimõõt 4/4

1. Kombinatsioon nr l (rõhuga taldastakud, kõnnisammud, hüpakud)
Sooritatakse nelja takti vältel.
Takt l. Käed on puusal. Takti I osal samm parema jalaga küljele, vasak jalg tõuseb väheke põrandast lahti. Takti III osal vasaku jalaga rõhuline taldastak tugijala juures. Takti IV osal on vasak jalg (labajalg sirutamata) veidi tõstetud, põlveliiges pisut kõverdatud ja tehakse veel üks rõhuline taldastak vasaku jalaga. Seejärel vasak jalg tõstetakse uueks sammuks.
Takt 2. Korratakse esimese takti tegevust, kuid samm küljele on vasaku j a rõhulised taldastakud parema jalaga.
Takt 3. Parema jalaga alustades tehakse nelja taldsammuga täispööre päripäeva.
Takt 4. Kähe hüpaksammuga liigutakse otse.
2. Kombinatsioon nr 2 (tatsuvad sammud, madalhüpakud)
Sooritatakse kahe takti vältel.
Takt l. Takti I osal tatsuv taldsamm ette parema jalaga. Kere on veidi ette kallutatud. Takti II osal samasugune samm vasaku jalaga. Takti III ja IV osal kordub kahe eelmise taktiosa tegevus. Käed liiguvad vastandliikumise põhimõttel kaasa.
Takt 2. Nelja madalhüpaksammuga liigutakse otse.

TANTSUKIRJELDUS
Taktimõõt 4/4
OSAVÕTJAD: paarisarv tantsupaare.
Kirjeldus on koostatud neljale paarile.
LÄHTEASEND: paarid on viirus,esipoolega pealtvaatajate poole (jn l). Tüdruk on poisi paremal küljel.
I TUUR A-OSA (taktid 1-8)
Taktid 1-4. Tantsitakse kombinatsiooni nr l, pärast täispööret päripäeva liigutakse hüpakutega pealtvaatajate suunas (jn2).
Taktid 5-8. Korratakse taktide 1-4 tegevust.
I TUUR B-OSA (taktid 9-16)
Taktid 9-10. Tehakse veerandpööre vasakule ja juhttantsijaks saab kolonni esimene poiss paremalt (jn 3). Tantsitakse kombinatsiooni nr 2, liikudes juhtpoisi järel vastupäeva.
Taktid 11-12. Liikumine juhtpoisi järele jätkub kombinatsiooniga nr 2.
Takt 13. Liikumine juhtpoisi järele jätkub neljatatsuva taldsammuga (kombinatsiooni nr 2 l. takti tegevus).
Takt 14. Poiss laskub kägaras kükki. Ta kallutab ka pea ette. Tüdruk asetab oma käed poisi turjale ja viies jalad harki, hüppab takti III osal üle poisi.
Taktid 15-16. Tantsijad on kõik kägaras ja rullivad ennast pealtvaatajate suunas. 16. takti III osal tõustakse püsti (jn l). See tegevus on improvisatsiooniline.
II TUUR A-OSA (taktid 1-8)
Takt l. Tantsijatel on käed puusal. Tüdruk teeb kombinatsiooni nr l l. takti tegevuse. Poiss jälgib tüdrukut.
Takt 2. Tüdruk jälgib poissi. Poiss teeb kombinatsiooni nr l 2. takti tegevuse.
Taktid 3-4. Jätkatakse kombinatsiooni nr l 3.-4. takti tegevusega, kuid tüdruk teeb pöörde vastu-, poiss päripäeva (jn 4). Kahe hüpaksammuga tantsitakse pealtvaatajate suunas. 
Taktid 5-8. Eelneva nelja takti tegevust korratakse.
II TUUR B-OSA (taktid 9-16)
Taktid 9-16. Korratakse I tuuri B-osa tegevust, kuid alul on veerandpööre päripäeva. Juhttantsijaks jääb nüüd tüdruk, kelle järele tantsitakse päripäeva (jn 5). Lõpuks laskub kägarasse tüdruk ja ülehüppe teeb poiss. Pärast ülehüpet ja rullimist jäävad paarilised rinnati (jn 6). 

III TUUR A - OSA (taktid 1-8)
Takt l. Nagu oma tähtsust rõhutades poiss sirutub ja tüdruk laskub kükki. Käte tegevus on improvisatsiooniline. Näiteks võib poiss oma küünarliigesest kõverdatud käed tuua nii, et rusikad on õla juures. Selles asendis püsitakse. Vaade paarilisele.
Takt 2. Poiss laskub kükki ja tüdruk sirutub. Takti III osal ka poiss sirutub.
Takt3. Nelja taldsammuga on täispööre. Tüdruk jätkab parema jalaga ja teeb pöörde päripäeva. Poiss vasakuga ning tema pööre on vastupäeva.
Takt 4. Kähe hüpaksammuga tantsitakse pealtvaatajate suunas.
Taktid 5-8. Eelneva nelja takti tegevust korratakse.

III TUUR B - OSA (taktid 9-16)
Taktid 9-10. Poiss võtab kähe käega tüdruku paremast käest ja teeb kaheksa tatsuva taldsammuga ümber tüdruku täisringi päripäeva. Tüdruk pöördub kaasa. Lõpuks laskub poiss kükki.
Taktid 11-12. Tüdruk tantsib kombinatsiooniga nr 2 ümber poisi täisringi päripäeva.
Taktid 13-16. Tehakse kaks korda kombinatsiooni nr 2 - tüdruk tõmbab poissi tagakülje suunas (jn 7). Tegevus on improvisatsiooniline ja lõpetatakse viirus esipoolega pealtvaatajate poole (jn l).
IV TUUR A-OSA (taktid 1-8)
Takt l. Käed on puusal. Poiss teeb harkishüppe ette-paremale (hüppab tüdruku ette).
Takt 2. Tüdruk liigub harkishüppega poisi kõrvale (ette-paremale).
Takt 3. Jätkates vasaku jalaga tehakse nelja tatsuva taldsammuga täispööre vastupäeva (jn8).
Takt 4. Kähe hüpaksammuga liigutakse pealtvaatajate suunas.
Taktid 5-8. Kordub eelneva nelja takti tegevus, kuid harkishüpped on ette-vasakule ja esimese hüppe teeb tüdruk poisi ette. Taldsamme alustatakse parema jalaga ja pööre on päripäeva.
IV TUUR B-OSA (taktid 9-16)
Taktid 9-10. Kaks paari tantsib ringjoonele vastu- ja kaks päripäeva (jn 9). Liigutakse kombinatsiooniga nr 2.
Taktid 11-14. Korratakse veel kombinatsiooni nr 2 kaks korda ja jõutakse ringjoonele. 
Taktid 13-16. Tantsijad laskuvad kägarasse ja rullivad ennast põrandal. Lõpuks tõustakse. Tegevus on improvisatsiooniline.
V TUUR (taktid 1-7)
Taktid 1-4. Tantsijad on päripidisel ringjoonel ja teevad kombinatsiooni nr l. Hüpaksammudega tantsitakse vastupäeva ja moodustatakse sõõr.
Taktid 5-6. Kordub eelnevate taktide 1-2 tegevus.
Takt 7. Poiss võtab paarilisel käe alt kinni. Takti I osal (vaba jalaga) kõnnisamm. Takti II osal teise jalaga kõnnisamm. Takti III ja IV osal hüpaksamm. Paarid taganevad mööda kodarjoont ringi keskmest eemale.
LÕPETUS (taktid 17-21)
Taktid 17-18. Korratakse V tuuri 7. takti tegevust.
Taktid 19-21. Vabade jooksusammudega liigutakse ringi keskme suunas ja jõudnud väikesele ringile kallistatakse oma paarilist.
Teine lõpp - vabade jooksusammudega liigutakse ringi keskme suunas ja jõudnud väikesele ringile pöördutakse paarilisega seljati, ühendatakse käed käevangus ja istutakse maha.